Hrvatski sabor
20190426

Zahvaljujem poštovani potpredsjedniče, poštovane kolegice i kolege, ja bi želio danas malo samo reziminirati, a sigurno već u nekoj najavi novih lažnih vijesti, dezinformacija, redovnih dušebrižnika, uz sve napore i rezultate koje imamo pri provođenju kurikularne reforme, a općenito, u radu na sektoru obrazovanja u zadnji godinu i po gotovo gdje, gotovo dvije godine. Prvo je bilo lektira, velika bojazan, ukida se lektira, nešto što je bilo izborno, ostaje izborno, automatski znači da se ono ukida ako govorimo konkretno o Ani Frank. Međutim, tada je odma rečeno, učitelji biraju, izbor je osnova, ne nametanje, nego izbor svakog učitelja, nastavnika, profesora da u plejadi onoga što mu se nudi, izabere što je najbolje za njegove učenike, pa tako imamo sada najnovije rezultate gdje je tijekom veljače i ožujka sudjelovalo 8344 učitelja razredne nastave, nastavnika, knjižničara odnosno između 55 i 90% njihovog ukupnog broja gdje je odabrano više od 700 djela, među izabranima su upravo i „Dnevnik Ane Frank“ i „Lovac u žitu“, „Mali princ“ itd. Ali to nije sve, do sada godišnje je izdvajano 200.000,00 kn za opremanje knjižnica i lektira.